**Hjemsendelse med løn i henhold til lønkompensationsordningen**

[Virksomhedens navn] er ekstraordinært hårdt økonomisk ramt som følge af de indførte restriktioner pga. COVID-19/corona-virus. På denne baggrund hjemsendes du med løn i perioden fra den [dato] til og med den 17. januar 2021. [Alternativ: På den baggrund forlænges din hjemsendelse til og med den 17. januar 2021]. Hjemsendelsen sker som alternativ til afskedigelse, som ellers havde været nødvendigt.

I henhold til trepartsaftalen om midlertidig lønkompensation er du forpligtet til fortsat at afholde allerede varslet og/eller aftalt frihed i form af ferie og fridage, i hjemsendelsesperioden.

Det understreges, at du ikke må arbejde for virksomheden, mens du er hjemsendt i lønkompensationsperioden. Under hjemsendelsen er du fortsat omfattet af din loyalitetspligt over for virksomheden.

Vi gør også opmærksom på, at du kan blive kaldt retur på arbejdet med dags varsel, hvis der skulle opstå pludselig sygdom, mangel på arbejdskraft eller restriktionerne måtte blive ophævet, og du er forpligtet til at stå til rådighed herfor.

Såfremt du overtræder de ovennævnte regler, således at virksomhedens fx mister lønkompensation for dig, må du forvente, at den mistede lønkompensation vil blive modregnet i din løn, ligesom det vil kunne få ansættelsesretlige konsekvenser i form af opsigelse eller evt. bortvisning.

[Du bedes udskrive og underskrive vedlagte dokument og returnere dette. Har du ikke mulighed herfor, kan du sende en bekræftelse på modtagelse pr. e-mail til XXløn@xxvirksomhed.dk.]

Sted, dato Sted, dato

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Virksomhedens navn Medarbejderen navn